Държавен вестник, бр. 77, 2002 г., стр. 7

Б Р О Й  77
Д Ъ Р Ж А В Е Н   В Е С Т Н И К
С Т Р .  7
14. наруши забрана по чл. 93в.”;
г) в текста след т. 14 след думата “глоба” се
добавя “или имуществена санкция”.
2. В ал. 2 след думата “глобата” се добавя
“или имуществената санкция”.
3. В ал. 6 думите “технологични средства”
се заменят с “технически средства за защита”,
а след думата “закон” се добавя “като знае или
има основания да предполага, че тези средст-
ва имат именно такова предназначение”.
4. Създава се нова ал. 7:
“(7) Санкциите по ал. 1 или ал. 2 се налагат
и на лице, което произвежда, внася, разпрост-
ранява, продава, дава под наем, рекламира,
предлага за продажба или отдаване под наем
или притежава с търговска цел устройства, из-
делия или съставни части, предназначени ос-
новно за премахване, повреждане, унищожа-
ване или разстройване на технически средства
за защита, или оказва с търговска цел услуги
за такива действия.”
5. Досегашните ал. 7 и 8 стават съответно
ал. 8 и 9.
§ 32. В чл. 99, ал. 1, т. 1 и 2 думите “постоян-
но местожителство” се заменят с “постоянен
адрес”.
§ 33. В чл. 100, ал. 1 думите “постоянно мес-
тожителство” се заменят с “постоянен адрес”.
§ 34. В чл. 101 думите “постоянно местожи-
телство” се заменят с “постоянен адрес”.
§ 35. Създава се чл. 101а:
“Приложим закон при производителите
на база данни
Чл. 101а. (1) Този закон се прилага за про-
изводителите на бази данни, ако са граждани
на Република България или имат постоянен
адрес в нея.
(2) Разпоредбата на ал. 1 се прилага и за
юридическите лица, учредени в съответствие
със законодателството на Република Бълга-
рия, които имат седалище, централно управ-
ление или основна дейност на територията є.
Ако юридическото лице има само седалище в
Република България, се изисква дейността му
да има реална връзка с нейната икономика.”
§ 36. В чл. 102 се правят следните измене-
ния и допълнения:
1. Досегашният текст става ал. 1.
2. Създава се ал. 2:
“(2) Чуждестранните производители на бази
данни се закрилят в съответствие с междуна-
родните договори, по които Република Бълга-
рия е страна.”
§ 37. В допълнителните разпоредби се пра-
вят следните изменения и допълнения:
1. В § 2:
а ) в т. 3 думата “дигитална” се заменя с
“цифрова”;
б) точка 4 се изменя така:
“4. “разпространение на произведение” е
продажбата, замяната, дарението, даването под
наем или в заем, както и предложението за
продажба или даване под наем на оригинали
и екземпляри от произведението; даването под
наем или в заем на произведение на архитек-
турата, на приложното изкуство и на народ-
ните художествени занаяти не е разпростра-
нение по смисъла на този закон;”;
в) в т. 6 след думите “филмови продуценти”
се поставя запетая и се добавя “доставчици на
съдържание в Интернет”;
г) създава се т. 13:
“13. “база данни” е съвкупност от самосто-
ятелни произведения, данни или други мате-
риали, подредени систематично или методич-
но и индивидуално достъпни по електронен или
друг път; компютърните програми, използва-
ни за създаването или функционирането на бази
данни, записите на отделно аудио-визузално,
литературно или музикално произведение, как-
то и събирането на звукозаписи с музикални
изпълнения върху компактдиск не са база дан-
ни по смисъла на този закон;”;
д) създава се т. 14:
“14. “технически средства за защита” са вся-
каква технология, устройство или съставна
част, които при обичайното им използване
могат да попречат или да ограничат неразре-
шени от носителя на закриляно от този закон
право действия по отношение на произведе-
ния или други обекти, защитени от този за-
кон, ако чрез тези средства използването на
такъв обект може да се контролира от носите-
ля на правото чрез код за достъп, замъгляване
или друго изменение на обекта или механи-
зъм за контрол върху копието.”
 2. Създава се § 5а:
“§ 5а. (1) Производството на компактдис-
кове и на матрици за тяхното производство се
извършва само от лицензирани лица.
 (2) Лицензирането на производителите по
ал. 1, както и условията и редът за производ-
ството и разпространението на компактдис-
кове със запис и на други носители, съдържа-
щи обекти на авторското право и сродните му
права и на матрици за тяхното производство,
се определят от Министерския съвет.”
Преходни и заключителни разпоредби
§ 38. (1) Разпоредбите на чл. 93в се прила-
гат и по отношение на базите данни или час-
тите от тях, чието създаване е завършено пре-
ди влизането в сила на този закон, ако не са
изтекли сроковете по чл. 93з.
(2) Носителите на правата по чл. 93в не
могат да предявяват претенции относно дейс-
твия, извършени преди влизането в сила на
този закон.
§ 39. Министерският съвет приема наред-
бите по § 14 и § 37, т. 2 в срок 1 януари 2003 г.
§ 40. Законът влиза в сила от 1 януари 2003 г.,
с изключение на § 39, който влиза в сила от
деня на обнародването на закона в “Държа-
вен вестник”.
Законът е приет от ХХХIХ Народно събра-
ние на 25 юли 2002 г. и е подпечатан с офици-
алния печат на Народното събрание.
За председател на Народното събрание:
Камелия Касабова
45294